
Poljoprivredni kombinat ,,Banat“ u Kikindi 



Direktor Adamović mije namerno ništa nikome nikada učinio 

nažao. 

Izjava dugogodišnjeg radnika ,,Banata“ 

Predgovor. Još pre mog dolaska na Poljoprivredni 
kombinat ,,Banat“, u kikindskoj „čaršiji" se među 
agronomima u Društvu poljoprivrednih inženjera i 
tehničara prepričavalo kako je direktor Adamović 
traktoriste preduzeća snabdeo zaštitnim kožnim odelima 
koja podsećaju na skafandere korišćene u 
međuplanetarnim letovima i kako se on tako razmeće 
društvenim sredstvima. Kasnije, dolaskom na ,,Banat“ 
razmišljao sam o ovim „čaršijskim" komentarima i 
shvatio, da je ,,Banat“ nabavkom za to vreme moćnih 
traktora guseničara tipa DT-54, snabdevenim dizel 
motorima sa pet brzina napred i jednom nazad, bio 
osposobljen da u jesenjim uslovima ostvari duboko oranje 
na svim vlastitim raspoloživim površinama. Ono što 
„čaršija" nije uzela u obzir bila je činjenica, da kabina 
označenog traktora nije bila klimatizovana i da se u 
jesenjim i zimskim uslovima u nas traktorista nije mogao, 
niti smeo izlagati takvoj hladnoći bez opasnosti po 
sopstveno zdravlje. 

Za korišćenje ovih pogonskih mašina odabirani 
su iskusni i provereni traktoristi. Međutim, korišćenjem 
traktora u jednoj (osmočasovnoj) smeni nije bilo moguće 
ostvariti postavljeni zadatak, tj. da se obavi duboko oranje 
na svim površinama. To je bilo moguće realizovati jedino 
njihovim korišćenjem u dve smene. 

Traktorista, kome je poveren traktor, smatrao je 
to posebnim priznanjem i nerado je prihvatao, da ga neko 
bez kontrole koristi u drugoj smeni. Neka za to posluži 
primer Janoša Kočiša. On je „dozvolio" da se njegov 
traktor koristi u drugoj smeni ali u njegovom prisustvu 
tako, što je on ostajao na terenu, na njivi koja je orana. 
Kada mu je bilo suviše hladno, da bi se zaštito od hladnoće 
i vetra, on je obično legao u duboku brazdu. Ne treba 
poseban napor da bi se shvatilo, da ga je tako mogao da 




savlada i san. Što se, stvarno, i desilo. Iako traktor nije 
imao jake reflektore, traktorista druge smene primetio je 
nešto neuobičajeno u brazdi, zaustavio traktor i tako 
izbegao da Janoša Kočiša zaore dubokom brazdom. 

Te godine je Janošu Kočišu dodeljeno priznanje u 
vidu Oktobarske nagrade Opštine, Kikinda. 




Kuriozitet. Kada je na ,,Banatu“ sastavljan 
predlog da se oktobarsko priznanje dodeli Janošu Kočišu, 
u tekstu predloga je umesto DT-54, mlada daktilografkinja 
Mokrinčanka Mileva Nedeljkov (kasnije Pustinjak), 
otkucala: „dete 54“, pa se zbog toga čika-Doja (Radujko 
Rankov) malo nervirao, ali je greška blagovremeno 
ispravljena. 

Pred odlazak iz Banatskog Velikog Sela. 

Konstatacija, da sam Banatsko Veliko Selo napustio, ne 
svojom voljom, posle tri godine aktivnosti u njemu, 
zahteva određeno objašnjenje. 

Tokom boravka u Selu, u radu su se javljali 
različiti problemi. Lično sam bio uveren, da je 

rukovodstvo zadruge u obavezi da te probleme rešava 
sopstvenim snagama. Mnoge moje kolege, ja sam to znao, 
kad bi se pred njih postavilo neko otvoreno pitanje, 
iskrsao poseban problem, koji su ponekad i sami izmislili, 
obaveštavali su o tome Sreski savez zemljoradničkih 
zadruga, savetovali se sa njegovim funkcionerima, odlazili 
u Sreski komitet Saveza komunista i na sličan način 
komunicirali sa ovim organima dajući im do znanja o 
svojim aktivnostima „па terenu“. Meni takva 
komunikacija sa pomenutim organizacijama i njihovim 
organima nije padala na pamet. 

Podstaknuti „otvorenim pitanjima sa terena“, 
funkcioneri Sreskog saveza organizovali su sastanke i 
konferencije sa rukovodiocima zadruga članica u cilju 
rešavanja problema ili bi pojedinačno obilazili zadruge 
interesujući se o načinu prilaza i prevazilaženju otvorenih 
pitanja. Sećam se, da je Zemljoradničku zadrugu u B. V. 
Selu jednom prilikom posetio u funkciji potpredsednika 
Sreskog saveza zemljoradničkih zadruga Kikinde, kolega 
inž. Nenad - Neša Smiljanić (diplomirao 1951/52), inače 
vrlo kulturan i prijatan sagovornik, interesujući se sa 
kakvim se problemima suočava zadruga u B. V. Selu i kako 
ih prevazilazi. U svojstvu upravnika zadruge, u razgovoru 
sa potpredsednikom Smiljanićem, ja nisam mogao da se 
setim ni jednog otvorenog pitanja koje bi bilo potrebno 
rešavati na sreskom ili nekom višem nivou, kako bi 
zadruga mogla normalno da radi i da se razvija. U sebi sam 
mislio, kako se ja, eto, još nisam verovatno uzdigao do 
nivoa koji perspektivu zadruge i zadrugarstva vidi dalje od 
nosa. 



Odluka Sreskog komiteta Saveza komunista u 
Kikindi. Međutim, ni u Sreskom savezu zemljoradničkih 
zadruga, ni u Sreskom komitetu Saveza komunista, 
analizirajući ostvarene rezultate i aktivnosti pojedinaca 
na terenu nisu tako mislili. Krajem 1958. godine 
ekonomista Spasoje - Spale Jovanović i agronom - pisac 
ovih redova, pozvani smo od strane Milana Dukića i Arse 
Budovalčeva na razgovor u Sreski komitet Saveza 

komunista Kikinde. Tom prilikom saopštena nam je 
odluka Sreskog komiteta doneta krajem novembra 1958. 
godine sa nalogom, da odmah podnesemo ostavke u 
svojim preduzećima i sugestijom da đecembar mesec 
provedemo na PIK-u, Beograd, da se tu tokom decembra 
upoznamo sa organizacijom preduzeća i da se početkom 
januara 1959. godine javimo na dužnost u PK ,,Banat“, 
Kikinda. 

Na pamet nam (Spaletu i meni) nije padalo da se 
suprotstavimo navedenoj odluci. Konačno, i u Banatsko 
Veliko Selo došao sam po odluci Sreskog saveza 
zemljoradničkih zadruga iniciranoj Sreskim komitetom SK 
u Kikindi. 

Odluka Sreskog komiteta SI< u Kikindi bila je 
usmerena na smenjivanje tadašnjeg direktora Milana 
Adamovića doneta po sugestiji Pokrajinskog komiteta SK 
u Novom Sadu (Stevan Doronjski 1 ). 0 postojanju odluke 
znao je i Milan Adamović, ali ona njemu nije nikad 
saopštena neposredno. Naime, reorganizacijom Sreza 
Kikinde, neki članovi SK premešteni su u Pokrajinski 
komitet u Novom Sadu, drugi opet u novoformirane 
organe Sreza u Zrenjaninu, dok je određeni broj ostao u 
Gradskom komitetu u Kikindi. 

Dolazak i prvi dani na Kombinatu ,,Banat“ u 
Kikindi. Dolazak na Poljoprivredni kombinat ,,Banat“ nije 
imao po nas dvojicu identične posledice. Ekonomista 
Spasoje - Spale Jovanović prihvaćen je u novom 
preduzeću glatko, mirno i bez problema. Njemu je 
povereno sastavljanje elaborata za investicione kredite 
Poljoprivredne banke i on je to uspešno radio. Međutim, 
moj dolazak bio je prožet vrlo neprijatnom i mutnom 
atmosferom. Rukovodstvu Kombinata odluka Sreskog 



1 Doronjski, Stevan - Franja (1919-1981), istaknuti društveno 
politički radnik, od 1951. do 1966. politički sekretar Pokrajinskog 
komiteta KPJ za Vojvodinu, odnosno Saveza komunista 
Vojvodine, sugerisao je Sreskom komitetu SK da smene 
nepismenog direktora ,,Banata“ Milana Adamovića i na tu 
funkciju dovedu rnlade školovane Ijude, što su oni svojorn 
odlukom i učinili. 

komiteta SK Kikinde bila poznata, ali ne i saopštena na 
način kako je nama predstavljeno. Očigledno, niko od 
tadašnjih članova Sreskog komiteta nije imao ni hrabrosti, 
ni želje, da tu odluku neposredno saopšti prvoborcu, 
intendantu 3. krajiške brigade, kasnije 1. proleterske 
divizije. Samo donošenje odluke nije inicirano u Sreskom 
komitetu SK Kikinde, već je realizovano nastojanjem viših 
partijskih organa, a u Sreskom komitetu SI< doneto u 
poslednjem trenutku, neposredno pre rasformiranja 
Sreza. 

Kakvo je mišljenje o Milanu Adamoviću imala 
pretežna većina članova Sreskog komiteta SI< Kikinde, 
najbolje svedoči publikacija Svetka Grbića - Nezaboravni 
drugovi 2 u kojoj u poglavlju Sećanje na nezaboravne drugove 
autor doslovno na s. 50 pod naslovom Ćutlivi piše: „Milan 
Adamović je šumski radnik-drvoseča. Prvoborac, intendant III 
krajiške proleterske brigade, a zatim I proleterske divizije. Posle 
oslobođenja je bio generalni direktor poljoprivrednog dobra, 
odnosno kombinata, ,,Banat“ kod Kikinde. Za trideset godina, 
koliko je bio direktor ovog imanja, nijednu godinu nije završio sa 
gubitkom. Od nekadašnjeg rita i močvare, bez puteva, struje, bez 
ekonomije i poljoprivredne mehanizacije, bez radne snage, a 
posebno bez stručnjaka, ovo imanje je izraslo u moderni 
kombinat sa asfaltnim putevima, modernim ekonomijama, 
kompleksnom mehanizacijom, velikim brojem poljoprivrednih 
stručnjaka, inžinjera, ekonomista, pravnika, veterinara, 
tehnologa itd. To je poljoprivredno dobro sa visokim prinosima, 
razvijenim stočnim fondom itd. Ubraja se u najuspešnija 
poljoprivredna imanja u Vojvodini, Srbiji i bivšoj SFRJ. 

Milan Adamović je bez osnovne škole, nepismen. 
Međutim, taj ćutljivi glavonja ima u glavi memorij u poput 
kompjutera. Onje, bukvalno, znao sve bitne podatke i to ne one 
planske već tekuće dnevne. Ovaj čovek nije imao lični i porodični 
život, onje dan i noč provodio na poslu. Znao je vrlo dobro 
odvojiti rad od nerada, znanje odfraza, disciplinu i odgovornost 
od nediscipline i neodgovornosti. Cenio je znanje i stručnost 
potvrđenu u praksi. Bioje sposoban privrednik, praktičar. Toje 



Grbić, Svetko: Nezaboravni drugovi. Novi Sad : Budućnost, 
2005, 133 str. 

čovek čvrstog karaktera i visokog morala. Nedostatak škole za 
njega nije bila ko£nica,jerje znao misliti i predano raditi." 

Dugogodišnji direktor ,,Banata“, nosilac 
„Partizanske spomenice" Milan Adamović 3 , shvatio je 
odluku Sreskog komiteta SK da ovaj mene šalje na ,,Banat“ 
u cilju njegove smene, što je bilo tačno. Njegov 
odbrambeni mehanizam aktiviran je starim ratnim 
vezama. Treba imati u vidu, da je Neda Božinović (1917- 
2001), partizanka, posle oslobođenja, sudija Ustavnog suda 
Jugoslavije, posećivala ,,Banat“ sa porodicom. Adamović 
je te veze negovao. U momentu mog đolaska on je bio na 
„bolovanju" i nalazio se u bolnici u Beogradu. Na drugoj 
strani, agronom inž. Svetozar - Sveta Popović (diplomirao 
1953/54), koji je na ,,Banatu“ proveo sve vreme posle 
diplomiranja, nije mogao da shvati da mu pretpostavljeni 
bude kolega koji je diplomirao dve godine posle njega 
(1955/56) i nema iskustva iz proizvodnje karakteristične 
za PK ,,Banat“. Stoga je, kritičnog trenutka, napustio 
,,Banat“ i istovremeno potražio i našao zaposlenje u 
Jugoslovenskom savetodavnom centru za poljoprivredu i 
šumarstvo u Beogradu. Mene je dočeka sekretar direktora 
Adamovića - Oto Moldvai. Kakav je bio njegov lični odnos 
prema meni može da posluži podatak, da me je prijavio u 
vezi sa zasnivanjem radnog odnosa 3. umesto 1. januara 



3 Vidi: Grbić, Svetko: Zbornik boraca NOB 1941/45. Bosanskog 
Petrovca koloniziranih uVojvodini. Kikinda : Opštinski odbor 
SUBNOR-a, Bačka Palanka : Opštinski odbor SUBNOR-a, 
Zrenjanin : Opštinski odbor SUBNOR-a (1991) piše: „Adamović 
Đure Milan rođen u Vranovini 1913. godine. Srbin, radnik, borac 
NOB-a od 1941. Nosilac Partizanske spomenice 1941. Borac 
Krnjeuške čete, 3. krajiške brigade. Intendant Brigade i Prve 
proleterske divizije. Clan KPJ od 1942. godine. Kapetan I. klase. 
Odlikovan sa više odlikovanja. Uspešan direktor Poljoprivrednog 
kombinata u Kikindi. (s. 68) 

Na Web stranici pod naslovom Treća krajiška brigada, nalaze se 
priblićno identični podaci o Milanu Adamoviću: „ADAMOVIĆ 
Đure MILAN ŠILJO, borac 2. čete 3. bataljona, rođen 1913, 
Vranovina, Bosanski Petrovac, radnik, Srbin, u NOB od 1941, 
član KPJ od 1942, krajem rata intendant brigade.“ (s. 663) 

1959. godine. Inače, toga dana (3. januara 1959) rodila se u 
Beogradu u Bolnici „Dragiša Mišović" moja kćer Elenka. U 
rešenju broj 5156, koje je bez datuma potpisao predsednik 
Upravnog odbora Ištvan Ač, stoji, da mi prinadležnosti 
teku od 1. januara. Sa ,,Banata“ u B. V. Selo, gde mi je bila 
porodica, nisam mogao da putujem. To tehnički nije bilo 
izvodljivo. Na ,,Banatu“ sam stanovao zajedno sa Lazom 
Glušicom - Spitfajerom. 4 Njegova soba bila je obezbeđena 
katancem koji se otvarao primenom određene šifre. 
Tokom dana nije bio problem ući u sobu, ali po mraku, bez 
svetla (baterije ili šibice) to nije bilo jednostavno. Oto 
Moldvai nije bio nadležan ni da mi obezbedi prostoriju u 
kojoj treba da boravim tokom radnog vremena. Označeni 
„interregnum" trajao je dve-tri nedelje. 

Poseta direktoru Milanu Adamoviću. Intuitivno 
sam osećao, da je Laza Glušica, inače iz B. V. Sela, blizak 
direktoru Adamoviću. Ono što nije mogao „tehnički 
sekretar" Oto, mogao je Laza. Kad je dara prevršila meru, 
dogovorio sam se sa njim (Lazom Glušicom), da zajedno 
posetimo direktora Adamovića. Pristao je, kao da je to 
jedva i čekao. U Beograd nas je odvezao kolima vozač 
Gojko - Goja Komnenović. Adamovića našli u bolesničkom 
krevetu u prostranoj sobi sa velikim brojem bolesnika. 
Toga čoveka sam jedva i poznavao. Prilikom moje posete 
izneo sam mu, da na ,,Banat“ nisam došao svojevoljno, niti 
je bila moja ideja da njega smenim. Lično nemam 
direktorskih ambicija, što je bilo tačno. Raspoložen sam, 
da svojim radom njemu kao direktoru ,,Banata“ 
pomognem. On neka oceni, ako mu ne budem pomagao u 
radu na zadovoljavajući način, da mi to saopšti, da ću ja 
toga trenutka napustiti preduzeće. To je bilo sve što sam 
mu saopštio. Priznajem, da mi je, kasnije, ne eksplicitno, 
ali, ipak, zamereno što sam neovlašćeno izjavio ,,da nisam 
došao da ga smenim", jer to nije bila istina. 



4 Spitfire, eng. avion bljuvač vatre. Inače, Laza Glušica je kasnije 
prešao u Tržnicu. Beograd, odakle je diplomirao na Ekonomskom 
fakultetu u Zagrebu, završivši studeije ekonomije. 

Моја izjava је povoljno uticala na bolesnika 
Milana Adamovića, jer je on za dan-dva ozdravio i pojavio 
se na radnom mestu u Kombinatu. Ništa, ni jednu 
značajniju aktivnost, nije preduzimao bez mene i bez 
moga znanja. Međutim, nija nisam učinio ni jedan potez, 
koji bi išao na štetu ,,Banata“ i koji bi bio usmeren protiv 
direktora Adamovića. 

Meni je palo u deo, da završim godišnji 
proizvodno-finansijski plan preduzeća za 1959. godinu. 
Radeći na proizvodno-finansijskom planu upoznao sam 
detaljnije preduzeće i njegovu organizaciju. Kombinat, 
koji je tada posedovao nešto preko 3.000 ha oranica, bio je 
podeljen na šest uprava, sa približno po oko 500 ha svaka. 
Na čelu Prve uprave nalazio se poljoprivredni tehničar 
Stanimir Jovanović 5 ; na čelu Druge bio je Milorad Petrov, s 
napomenom da je kasnije ovom upravom rukovodio inž. 
Borislav Petkov iz iđoša (diplomirao 1956/57); Trećom 
upravom rukovodio je Spasoje - Spase Šerbedžija iz 
Ruskog Sela; Četvrtom - Rade Butulija, takođe iz Ruskog 
Sela 6 , (na ovu upravu raspoređeni su poljoprivredni 
tehničari, bračni par Rade i Radmila Stojković); Petom - 
moj kolega iz Srednje poljoprivredne škole, Zrenjanin - 
Imre Nemet. Na Šestu upravu bio je raspoređen mladi 
bračni par tehničara sa završenom srednjom 
poljoprivrednom školom. 

Saradnja sa upravnicima uprava. Sastanci sa 
upravnicima održavani su redovno petkom. Na taj način 
usklađivano je i dogovarano operativno praćenje plana 
proizvodnje. Dnevni red ovih sastanaka sa upravnicima 
redovno je iscrpljen utvrđivanjem operativnih zadataka 
za buduću sedmicu. Jedino je upravnik Pete uprave Imre 
Nemet ostajao posle sednice i reagovao zašto se njemu, 
odnosno njegovoj upravi ne dozvoljava nabavka određene 
količine dasaka i eksera, već mora za obavijanje popravke 



5 Na Poljoprivrtednom fakultetu u Novom Sadu završio 
prvi stepen studija i stekao zvanje inženjera. 

6 U toku mog boravka imenovani je u Futogu završio Srednju 
poljoprivrednu školu. 




valova iz kojih se hrane krave muzare da angažuje 
radionicu što poskupljuje proizvodnju a te daske može da 
zakuca i okrpi valov svaki spretan radnik. 

Sastancima je redovno, pored upravnika uprava, 
prisustvovao i čika Rade Suvačarev. Pisac ovih redova 
njegovo prezime označava kao Suvačarev. Napominje se 
to stoga, što je njegov unuk prilikom polaganja ispita na 
Poljoprivrednom fakultetu u Novom Sadu, koristio 
prezime Suvačarov. Čika Rade je dobro poznavao uslove 
proizvodnje na ovom terenu, jer je tu radio između dva 
rata kao predradnik kod bivših kikindskih veleposednika 
pre formiranja Republičkog dobra ,,Banat“. Nas dvojica 
smo tokom nedelje obilazili teren. Tom prilikom mi je čika 
Rade objašnjavao kako su pojedini agronomi obilazili 
teren. Karakterističan je bio Slavuj. On je u obilazak 
krenuo jašući konja. Kad bi došao do parcele na kojoj su 
radnici okopavali neki usev, kukuruz, na primer, sjahao bi 
i dijagonalno prepešačio parcelu, kako bi se mogao 
neometano upoznati sa kvalitetom rada pojedinih radnika 
- kopača. 



Kratak prikaz Poljoprivrednog kombinata 
,,Banat“ u Kikindi. Na stočarstvu, koje je na ,,Banatu“ bilo 
u dinamičnom razvoju, bio je angažovan Miodrag 
Ranković. Kasnije je na ove poslove primljen i inž. Božidar 
- Boža Pandurov iz Melenaca (diplomirao 1959/60). Među 
stručna lica, koja su se bavila problematikom ove grane, 
treba spomenuti inž. Jelenu Zdravković rođ. Rogulić, 
rođenu u Rumi (diplomirala 1951/52), zaduženu za Elitni 
centar istočno-frizijskih krava lociranih na Šestoj upravi. 7 
Ovde je bio angažovan i veterinar Momčilo Normali. Lazar 



7 Posle napuštanja Kombinata ,,Banat“ zaposlila se u Zavodu za 
selekciju i veštačko osemenjavanje stoke i tu radila do njegovog 
integrisanja sa Institutom za stočarstvo Poljoprivrednog fakulteta 
u Novorn Sadu. Pored učešća u nizu naučnoistraživačkih 
projekata Instituta, napisala je i odbranila doktorat pod naslovom: 
„Parametri mlečnosti domaćeg šarenog goveda u Vojvodini te 
ocene mogućnosti selekcijskog napretka." Ljubljana 1981, 129 

Stl'. 

Boškov, 8 rodom iz Melenaca. On je uspeo da ustroji 
sistematsku evidenciju tretmana svih krava muzara u 
posmatranom stadu. Osim njih, na ,,Banatu“ je radio i 
veterinar Drago Tešin. 

Krmače - prasilje locirane su na Prvoj upravi, dok 
je bekonski tov i tov izlučenih svinja ostvarivan na Drugoj. 

Krave muzare razmeštene su na Trećoj, Četvrtoj, 
Petoj i Šestoj upravi, s napomenom, da su na Trećoj i Petoj 
upravi bile krave smeštene u klasičnim stajama dok je na 
Šestoj upravi za Elitni centar bila postavljena nova 
poluotvorena, t.zv. ,,lauf-štala“ 9 . Na Četvrtoj upravi staja 
ovog tipa bila je u izgradnji. Ona je, te 1959. godine - 
nedovršena, korišćena kao prostor za skladištenje i 
dosušivanje uz lopatanje ovršene pšenice do njene 
isporuke. 

Proizvedeno mleko je, u to vreme, hlađeno u 
prihvatnoj mlekari na Prvoj upravi a, kasnije, u određeno 
vreme otpremano Mlekari u Beogradu. Ovim poslom 
rukovodila je inž. Sofija - Sonja Miković, rođena u Beški 
(diplomirala 1949/50), u čemu su joj pomagale tri 
tehničarke. Inž. Sofija Miković provela je pola godine u 
Holandiji na specijalizaciji po pitanjima prerade mleka i 
proizvodnje sireva. 

Kombinat nije raspolagao pogonima namenjenim 
preradi poljoprivrednih proizvoda. U ovom pogledu treba 
izuzeti Kudeljaru. U Kudeljari je bilo, van sezone, uposleno 
prosečno četrdeset radnika. U vreme sezonskih radova u 
poljoprivredi ovaj pogon je zatvaran a rađnici su 
korišćeni za obavljanje sezonskih poslova u ratarstvu. 10 



8 Boškov, dr Žarko, rođeni je brat Lazara Boškova, poznati 
stručnjak u proizvodnji skroba, profesor na Tehnološkom 
fakultetu u Novom Sadu. 

9 Istočno-frizijske krave držane su slobodno na dubokoj stelji, 
koja je zamenjivana dva puta tokom godine. Nedostatak „lauf- 
štala“ ispoljen je ovde tokom hladnih zimskih dana. Pri osetnom 
padu spoljne temeperature dnevna količina namuženog mleka po 
kravi smanjena je i do 2 litra. 

10 Razlozi gajenja i, kasnije, prerade konoplje bili su pravdani 
relativno kratkim vegetacionim periodom ovog useva, što je posle 

U vreme moga dolaska PK ,,Banat“ nije 
raspolagao upravnom zgradom. Uprava je bila smeštena u 
objektima građenim za stanovanje radnika. U ovu svrhu 
korišćena su dva takva objekta, odnosno dve kuće sa 
ukupno četiri stana. Jedan stan bio je adaptiran u kabinet 
direktora, s tim što je njegovo predsoblje služilo kao 
prostorija u kojoj je sedeo Oto Moldvai. Drugi stan, 
pomenutog stambenog objekta, služio je glavnom 
agronomu, odnosno njegovom pomoćnom osoblju. Tu je, 
pre mene, sedeo inž. Svetozar Popović, čika Rade 
Suvačarev i Ljubinka Jovanović, supruga Stanimira 
Jovanovića, upravnika Prve uprave. U okviru ovog stana 
jedna prostorija je bila namenjena daktilografskoj službi, 
dok je u drugoj, sporednoj, instalirana telefonska centrala. 

Služba knjigovodstva bila je smeštena u jednom 
stanu druge kuće, dok je u drugom stanu označene kuće 
jedna prostorija bila angažovana za analitičko odeljenje a 
druga za aktivnost tri evidentičara koji su obrađivali 
izveštaje prispele sa postojećih šest uprava. 

Na čelu knjigovodstva nalazila se Vida Gavrančić. 
Njena bliska saradnica, inače vrlo ambiciozna i teorijski 
obrazovana, bila je Ankica Bogner . 11 U knjigovodstvu je 
bilo angažovano pretežno žensko osoblje koje je stanovalo 
u Kikindi - Vera Moldvai, Marija Krumenaker i druge. 
Izuzetak je bio Aleksa Kragulj. 



žetve omogućavalo blagovremenu pripremu zemljišta za setvu 
narednog useva, što je gusta setva konoplje sklopom biljaka 
onemugućavala razvoj korovskih biljaka. Navedeni razlozi bili su, 
agrotehničke tačke gledišta, vrlo značajni pre pojave herbicida. 
Petrovaradinska ,,Pobeda“ proizvela je kosačicu snopovezačicu 
vučenu traktorom čijom se primenom, pored pšenice, obavljala 
i žetva konopljine stablijike. 

11 Bogner, Ankica je kasnije diplomirala na Ekonomskom 
fakultetu u Beogradu. Nije joj slučajno na ispitu iz predmeta 
Primenjeno knjigovodstvo posle položenog ispita profesor dr 
Mihajlo Kovačević, pozmati autor niza udžbenika iz ove oblasti, 
ljubazno saopštio: ,,U indeks ću Vam upisati desetku samo zato, 
što ne postoji viša ocena od ove, iako je Vaše znanje iz ove oblasti 
na daleko višem nivou nego što pokazuje upisana ocena.“ 

Komercijalnu službu PK ,,Banat“ predstavljaii su 
Nikola Suvačarev (poznat kao čika - Nikola) i Mirjan 
Vlajnić locirani u Kikindi i gospodin Stojković, bivši oficir 
Vojske Kraljevine Jugoslavije, koji je koristio jednu 
prostoriju u zgradi ,,Borbe“, smeštenu na prvom spratu 
označene ustanove, kao Predstavništvo PK ,,Banat“, 
Kikinda u Beogradu. Eksterna realizacija primarnih 
poljoprivrednih proizvoda Kombinata nije predstavljala 
poseban problem. Ovo se odnosi i na proizvode stočarstva 
- utovljenu (telad, svinje), odnosno izlučenu stoku iz 
priploda (krave muzare, krmače), kao i mleko i mlečne 
proizvode . 12 

Tehničko održavanje mašinskog parka 
ostvarivano je u Mašinskoj radionici smeštenoj na Prvoj 



l_ Komunikacija unutar Komercijalne službe na relaciji Kikinda - 
Beograd obavljala se telefonom. U ovu svrhu je u izuzetnim 
slučajevima korišćen dopis. Tako je jednonr čika - Nikola 
Suvačarev dao pismeni nalog gospodinu Stojkoviću da u 
Beogradu obavi određeni zadatak. Nalog se završavao rečenicom 
pretpostavljenog koja je trebalo da glasi: „Izvolite po ovonr 
dopisu odnrah postupiti." Ali, ne lezi vraže. Daktilografkinja je u 
kucanju teksta iz reči ,,postupiti“ izostavila slovo ,,s“. To je 
Stojković uočio. Pozvao čika - Nikolu telefonom, kao ovaj ga je 
,,uvredio“, jer ga je navodno nazvao ,,tuperonr“. Pravdao se čika 
Nikola, da on to nikad nije učinio, ali je Stojković insistirao, da on 
to ima napismeno i da će ga tužiti sudu za uvredu. 

Cika - Nikoia je imao i drugih sličnih gafova proizašlih iz 
njegovog nastojanja, da se prikaže kao poslovan čovek. Jednonr 
prilikom, te 1960. godine, čika - Nikola je imao nekog posla u 
Beogradu u Brankovoj ulici. Vozio ga je Goja službeninr kolinra 
preduzeća. Kad su ušli u Brankovu ulicu čika - Nikola je 
posavetovao Goji da vozi polako, da bi uočio objekat koji traži. U 
jednonr trenutku čika - Nikola reče: ,,Tu smo. Ona kuća preko.“ 
Goja je shvatio da treba da okrene kola, da bi čika - Nikola izašao 
pred željenom kućom. Priča Goja: „Ја danr levi migavac, anšlag i 
gas. Nisanr ni pretpostavio, da će čika - Nikola otvoriti svoja 
vrata dok ja okrećem. On je to učinio i kao vreća ispao iz kola na 
sred Brankove ulice.“ Sva sreća. U to vreme saobraćaj nije bio ni 
blizu tako razvijen kao danas, što je vidljivo iz činjenice, da je 
okretanje vozila bilo dozvoljeno na sred Brankove ulice. 

upravi. Njome je rukovodio Radujko Rankov, rodom iz 
Srpske Crnje, inače poznat pod imenom Čika - Doja. 
Održavanje poljoprivrednih mašina na ,,Banatu“ 
predstavljalo je složen posao, jer su mašine kojima je 
raspolagao Kombinat bile različite tehničke (i moralne) 
dotrajalosti. Konstatacija se odnosi kako na pogonske, 
tako i na priključne mašine. 

Okolnost, što su posebno pogonske mašine bile 
različite starosti i, u vezi s tim, različite vremenske 
dotrajalosti, pretpostavka je bila da one svakako zahtevaju 
različite troškove velikih opravki, odnosno investicionog 
održavanja u radioničkim uslovima, pa sam predlagao, da 
se ovi izdaci po mogućstvu i knjigovodstveno prate. 
Ankica Bogner, s kojom sam razgovarao o ovoj 
problematici, bila je delimično saglasna s mojim 
gledištem, ali je opravdano smatrala, da se u ovom slučaju 
ne radi samo o razlici u troškovima održavanja već i o 
troškovima eksploatacije posmatranih pogonskih mašina 
(pogonsko gorivo, mazivo) i da bi troškove korišćenja 
označenih pogonskih sredstava bilo potrebno pratiti 
kompleksno tokom određenog obračunskog perioda. 
Ovakvim postupkom precizno bi se mogla sagledati i 
utvrditi kritična tačka do koje je još mere opravdano 
ulagati u postojeće pogonsko sredstvo u njegovo 
održavanje i korišćenje, odnosno momenat kada bi ga bilo 
racionalnije zameniti odgovarajućim novim sredstvom. 

Evidentiranje raščlanjenih troškova održavanja i 
eksploatacije određenih pogonskih mašina zahtevalo je 
dodatno opterećenje ne samo u knjigovođstvu, već i u 
pripremi dokumenata koji su se odnosili na ova pitanja, ali 
je ono uspešno ostvarivano tokom mog boravka na 
,,Banatu“, pa, izvesno vreme, i posle moga odlaska. Pošto 
snimljene podataka nije imao ko da koristi prilikom 
donošenja poslovnih odluka, ovakvo evidentiranje je 
napušteno s ciničnom napomenom, da se treba osloboditi 
„janizma". 

Izgradnja infrastrukturnih, poslovnih i 
stambenih objekata na Kombinatu poveravana je 
Operativnoj građevinskoj grupi kojom je rukovodio Drago 

Stevanov iz Bašaida poznat po imenu Drago Ministar . 13 
Ovoj grupi građevinara pripadao je, pored ostalih radnika, 
i njegov mlađi brat poznat kao Mladi Ministar. 

U okviru Prve uprave izgrađeno je kupatilo o 
kome se brinula Boriška. Ono je bilo namenjeno da se 
radnici posle završene smene, odnosno poslova u polju, 
istuširaju i presvuku radno u građansko odelo. Imalo je 
dva krila (muško i žensko) a, sem toga, instalirane mašine 
za pranje i sušenje rublja, koje su mogle da koriste 
porodice radnika uslužno. 

Ishrana zaposlenih radnika organizovana je u 
radničkoj menzi (tetka Mara). Na čelu ove službe, koja se 
pored ishrane radnika bavila i njihovim odmorom, nalazio 
se Ilija Batinica iz Banatskog Aranđelova. 

Za decu radnika do četvrtog razreda osnovne 
škole nastava se obavljala u okviru Kombinata. Deca viših 
razreda školu su pohađala u Kikindi. 

Određenih dana u nedelji na ,,Banat“ je dolazio 
lekar opšte prakse. Na taj način radnici kojima je trebao 
lekarski pregled nisu morali putovati u Kikindu, već su 
jednostavne preglede mogli da obave i na imanju. 

Autobus, garažiran u gradu, u određeno vreme 
dovozio je zaposlene iz grada na lokaciju Kombinata. U 
povratku odvozio je decu u grad u školu. Posle završene 
nastave u gradu, deca su dovožena svojim roditeljima. 
Ovim autobusom, posle završenog radnog vremena, 
zaposleni su se vraćali u grad svojim kućama. Kao vozači 
autobusa spominju se Momčilo Todorović, Radovan 
Milojević i Dragan Malešević. 

Oko katastarskog sređivanja poseda koji je 
koristio Kombinat ,,Banat“ uprava preduzeća, na 
inicijativu direktora Milana Adamovića, angažovala je 
određene pravnike i geometre, da na bazi postojećih 
sudskih rešenja, izrade nacrt poseda sa unetim 
odgovarajućim katastarskim česticama. 



13 Glumio je ministra u Nušićevoj Gospođi ministarki. 

Uređenje zemljišne površine. Na osnovu takve, 
detaljne, karte moglo se pristupiti novoj aktuelnoj 
parcelaciji i obeležavanju poseda postojećih uprava. 
Označeni posao poveren je Zavodu za organizaciju 
poljoprivrednih gazdinstava u Zagrebu. U pomenutom 
Zavodu bili su, pored ostalih, zaposleni poznati 
poljoprivredni stručnjaci inž. Antun Levai (rođen u 
Debeljači), sa stanom u Zagrebu (ulica Anke Butorac 8) i 
inž. Feodor Slani (1908-1967), koji je posle diplomiranja 
(1932) u Beču od 1933-1944. u Kikindi vodio sopstveno 
gazdinstvo. Kasnije (1958), biran je za nastavnika 
Poljoprivrednog fakulteta u Novom Sadu na predmetu 
Organizacija poljoprivredne proizvodnje i rada. 14 

Posed od oko 3.000 ha Poljoprivrednog 
kombinata ,,Banat“ u Kikindi, prema njihovom predlogu, 
vodeći računa o postojećem stanju, podeljen je na šest 
uprava prosečne veličine od po oko 500 ha. Prema tome, 
veličina parcela posmatranih uprava za koje je trebalo 



14 Prilikom boravka u Zagrebu o našern prenoćištu i smeštaju 
brinuo se vozač Goja (Gojko Komnenović). On je, obično, 
rezervisao sobe za naše prenoćište u zagrebačkom Hotelu 
,,Dubrovnik“. Pored rezervacije prenoćišta njegov je zadatak bio 
da u hotelu popunjava prijave boravka i obavlja druge 
administrativne poslove. 

Primetio sam, da je direktor Milan Adamović bio osetljiv na 
vozače koji su izbegavali da zajedno sa nama obeduju (doručak, 
ručak, večera) da bi, hraneći se jelom ponetim od kuće, uštedeli za 
kuću određenu svotu novca. Adamović je bio drugačijeg gledišta. 
Smatrao je, da preduzeće učesnicima puta priznaje istu visinu 
dnevnica (direktor - vozač) bez obzira na funkciju (i lični 
dohodak) u preduzeću. On je polazio od pretpostavke, da vozač 
treba da ima uslove da se pristojno odrnori, dobro naspava, najede 
i da bude na putu odmoran i raspoložen.Nije se protivio štednji, 
ali ne onoj prilikom obavljanja službenog puta. U ovorn pogledu 
Goja je, kao vozač, bio na visini zadatka. 

Posle Gojka Komnenovića ulogu vozača službenih kola preduzeća 
obavljao je Božidar - Boža Putnik. On je na P.K. ,,Banat“ došao 
posle pripajanja („Jovanovića salaš) delova „Jedinstva" 
,,Banatu“.Inače, na čelu Gradske ekonomije ,,Jedinstvo“ do 
penzionisanja bio je direktor Đura Knežević - Grmeč. 

uraditi plan plodoreda, iznosila je približno oko 23 - 25 ha, 
zavisno od površine zauzete građevinama i ekonomskim 
dvorištima. Dakle, svaka uprava raspolagala je sa 
dvadesetak parcela označene veličine. Projektanti su 
pretpostavljali potrebu izrade dva posebna plodoreda za 
svaku upravu. Prvi, ,,prifarmski“, u koji ne bi bila 
uključena lucerka, služio bi proizvodnji krmnih biljaka 
namenjenih neposrednoj ishrani stoke (preživara) u toku 
vegetacije, odnosno njihovom konzervisanju siliranjem i 
korišćenju tokom zimskog perioda. Parcele namenjene 
,,prifarmskom“ plodoredu nalazile su se u neposrednoj 
blizini staja, odnosno konzumenata kabaste hrane. Za 
potrebe ovog plodoreda bilo je angažovano 4-5 parcela, 
odnosno 90 - 110 ha ukupne površine postoječih uprava. 
Za ostale površine namenjene ratarskoj proizvodnji bila je 
predviđena izrada posebnog plodoreda kome je pripadalo 
14 - 15 polja, odnosno preostalih 375 - 400 ha površine. 

Veličina parcela bila je prilagođavana tada 
raspoloživim pogonskim i priključnim mašinama. Kasnije, 
kada se primenom pogonskih mašina veće vučne sile, 
pokazalo da tako projektovane parcele nisu dovoljno 
velike i da zahtevaju, naročito prilikom osnovne obrade 
zemljišta, česta okretanja oruđa, pribegavalo se, tamo gde 
je to bilo izvodljivo, spajanju susednih parcela, tako da je 
dobijena površina doprinosila racionalnijem korišćenju 
sredstava za rad. 

Prelaz sa postojećeg na projektovano korišćenje 
oraničnih parcela zahtevalo je posebne pripreme. 
Konstatacija se odnosi na višegodišnje ratarske useve 
(lucerka). Međutim, neophodno je konstatovati da, 
uvođenje i primena dva plodoreda nije ostvareno. Razlog 
tome treba tražiti u činjenici što novom parcelacijom 
razlika udaljenosti pojedinih parcela od ekonomskog 
dvorišta, odnosno od mesta korišćenja kabastih hranjiva 
nije takva, da bi se ona proizvodila isključivo i neposredno 
uz ekonomsko dvorište. 

Ako se tehnički i tehnološki napredak u 
poljoprivredi vojvođanskog područja posmatra kroz 
raspoloživa sredstva za rad (traktore, kombajne, 

traktorske sejalice), odnosno preko primene semena 
različitog nivoa rodnosti (pšenica, hibridni kukuruz), 
može se konstatovati da je on tekao vrlo brzo i da nije u 
svakom posmatranom razdoblju bio skladan. Navedena 
konstatacija može biti primenjena i na PK ,,Banat“ u 
Kikindi. Neka za to posluži određeni primer. 

Krajem šeste decenije dvadesetog veka 
poljoprivreda, znači i PK ,,Banat“ je imala na raspolaganju 
semena visokorodnih (italijanskih) sorti pšenice. 
Označene sorte odlikovale su se relativno čvrstom niskom 
vlati (retko su „polegale") i klasom bez osja. Problem 
njihove blagovremene žetve kosačicama samovezačicama 
nije se javljao kao ograničavajući činilac. Pšenica je 
pokošena i složena u krstine na vreme. Pretpostavljalo se, 
da će u drugoj fazi biti ostvarena vršidba raspoloživim 
kombajnima ,,Zmaj“. Njihov je kapacitet bio ograničen. 
Ali, desilo se ono što niko nije pretpostavljao. Te, 1959. 
godine, juli mesec je bio kišovit. Za stare sorte sa 
zatvorenim klasom i osjem, kada su snopovi složeni - 
sadeveni u krstine nije bivao problem. Međutim, i 
najmanja količina padavina kod ovih novih visokorodnih 
sorti ovlažila je zrno u klasu i stvarala uslove za njegovo 
klijanje. Ni razmetanje krstina, da bi se klasje pokošenih 
snopova u delu dana bez kiše i padavina osušilo, nije 
mnogo pomoglo. S druge strane, i posle ostvarene vršidbe 
zrno pšenice nije bilo dovoljno suvo, jer je sadržalo 
količinu vlage iznad nivoa pretpostavljenog za trajnije 
skladištenje. Pribegavalo se njegovom lopatanju, hlađenju 
i sušenju u objektima gde je pšenica biia privremeno 
lagerovana, da bi se predupredilo njeno klijanje i drugi 
način kvarenja. Sve te aktivnosti doprinosile su porastu 
nepredviđenih troškova proizvodnje. 

Očigledno je, u to vreme, preduzeće ,,Banat“ (i ne 
samo ono) bilo opremljeno za proizvodnju pšenice koja je 
predviđala njenu žetvu i vršidbu u dve odvojene faze. 
Potreba, da se žetva (vršidba) obavlja jednofazno, otvorila 
je problem - na jednoj strani viška nepotrebnih 
traktorskih kosačica snopovezačica, a na drugoj - manjka 
kombajna, za ostvarivanje jednofazne žetve. Kosačice 

snopovezačice proizvedene u petrovaradinskoj ,,Pobedi“ 
bile su sa fizičkog stanovišta nove i još uvek tehnički 
upotrebljive ali tehnološki neprimenljive i zastarele. 
Njihovom tehnološkom zastarevanju doprinela je 
činjenica, što je konoplja, odnosno kudeljno vlakno 
supstituisano veštačkim vlaknima. One tada nisu bile 
potrebne ni individualnim poljoprivrednicima, jer su 
pretpostavljale traktorsku vuču, a ovi su, uglavnom, 
raspolagali konjskim zapregama. S knjigovođstvenog 
gledišta ova sredstva bila su samo delimično otpisana. 
Njihova amortizacija projektovana je na 25 godina 
korišćenja (4 % godišnje) a korišćene su (otpisane) svega 6 
- 7 godina (24 - 28 %), dakle, manje od 1/ 3. 
Knjigovodstvena vrednost predstavljala je, prilikom 
likvidacije ovih sredstava, takođe, dodatni izvor troškova. 

Širenje kombinata. S jeseni, tokom te (1959) 
godine, posle mog dolaska na ,,Banat“ površina Kombinata 
uvećana je iz dva izvora. 

Kombinatu je pripojena površina kojom je 
raspolagala Zemljoradnička zadruga u Banatskoj Topoli. 
Zemljoradničku zadrugu iz Banatske Topole predstavljao 
je učitelj Radoje Radulović. Preuzimajući ekonomiju 
pomenute zadruge, preuzeti su i radnici koji su tu bili 
zaposleni a tehnički sve je pripojeno Trećoj upravi 
Kombinata kojom je rukovodio već pominjani Spase 
Šerbedžija. 

Drugi izvor predstavljale su površine dela 
Gradske ekonomije, koje su se naslanjale na površine 
Kombinata, poznatije kao „Jovanovića salaš“. Ovim 
pripajanjem ,,Banat“ je bio u obavezi da preuzme 
agronoma inž. Milomira Vukadinovića (dipl. 1956/57), 15 
bračni par Jerković i određeni broj radnika zaposlenih na 



Inž. Milomir Vukadinović se odmah po dolasku na Kombinat 
vrlo ozbiljno uključio u aktivnosti preduzeća, posebno u pripremu 
zemljišta za jesenju setvu, kao i ostvarenje zadataka oko duboke 
obrade ukupnih površina. 

površini Gradske ekonomije. Od ovih površina obrazovana 
je posebna nova uprava Kombinata. 

U to vreme Kombinat je od Zemljoradničke 
zadruge u Kikindi preuzeo i određenu površinu 
podvodnog i zaslanjenog zemljišta poznatog kao Galad. Na 
predlog inž. šumarstva Save Poznatova, direktora 
Šumskog gazdinstva, Zrenjanin, 16 Kombinat je angažovao 
mladog tehničara šumarstva Deaka, kome je poverena 
asanacija Galadi. Njegovom aktivnošću izvršena je 
priprema zemljišta i sadnja brzo rastuće kanadske topole 
(Populus х canadensis Moench), njena kasnija nega i 
zaštita. 

Označenim postupkom pripajanja, ukupna 
površina Poljoprivrednog kombinata ,,Banat“ u Kikindi 
povećana je sa 3 na 5 hiljada hektara. 

Testiranje uspeha poslovanja. Pred kraj godine 
svode se računi. Krajem novembra početkom decembra, 
danas bi se to reklo: „testira se pretpostavljeni bilans 
uspeha preduzeća". U takvoj prilici u direktorovom 
kabinetu našla bi se Vida Gavrančić u svojstvu šefa 
računovodstva sa karticom - kontom troškova ističući, da 
su ostvareni troškovi vrlo visoki i da ona ne vidi kako će 
oni biti pokriveni, jer ih dosadašnja ostvarena realizacija 
ne pokriva ni približno. 



16 Sava Poznatov, dipl. inž. Šumarstva, rođen 13. decembra 1912. 
u Crepaji. Osnovnu školu je završio u rodnorn mestu (1922), a 
Gimanziju u Pančevu (1930). Šumarstvo je diplomirao na 
Šumarskom odseku Poljoprivredno-šumarskog fakulteta u 
Beogradu (Zemun, 1935). - Posle diplomiranja radio je prvo kao 
pripravnik u Direkciji šuma u Banjaluci (1936-1938), a zatim u 
Banskom upravama: Cetinje, Kolašin, Peć, kao sreski šumarski 
referent (1938-1941). U razdoblju 1941-1944, bio je sreski 
šumarski referent pri Sreskom načelstvu u Petrovgradu 
(Zrenjenin). Za direktora Direkcije šuma za Banat je postavljen 
15. februara 1945. i tu funkciju vršio je do 1. septembra 1946. 
godine, kada je formirao Šumsko gazdinstvo, Zrenjanin, čiji je 
direktor bio od osnivanja do odlaska u penziju (1971). 

Тако је obično tekao uvod u raspravu, koja je 
nastavljana pitanjima: koliko je troškova preneto iz 
prethodne godine (kao ulaganje u nedovršenu 
proizvodnju); koliki su troškovi ovogodišnje tekuće 
proizvodnje; troškovi uloženi ove godine u nedovršenu 
proizvodnju (duboko uzorane površine, površine 
pripremljene za setvu, obim ulaganja u ostvarenu jesenju 
setvu ozime pšenice, ječma ...). 

Prizivan je Mirjan Vlajnić da dođe sa svojom 
evidencijom (ne i čika - Nikola), kao predstavnik 
komercijale, da odgovori na pitanja koliko je proizvoda 
prodato (isporučeno) a nije još fakturisano i naplaćeno; 
količina ugovorenih a neisporučenih proizvoda koja se 
nalazi u skladištu na „Gvožđaru" i sl. 

Miodrag Ranković i Božidar Pandurov bili su 
pozivani da daju podatke o povećanju broja osnovnog 
zapata stoke u posmatranom vremenskom razdoblju, kao i 
o broju grla koja su, ili koja se planiraju, da budu izlučena 
(škartirana) i isporučena PIK-u , 17 Kikinda do kreja godine. 

I tako, mic po mic, sklapana je slika o 
angažovanim obrtnim sredstvima, njihovoj transformaciji 
u trajna osnovna sredstva, kao i o njihovom ponovnom 
prelasku u obrtna sredstva. Na kraju ovakvog testa, 
direktor Milan Adamović mogao je da odahne i da 
konstatuje: „Vidiš Vido, ,,Banat“ ti je jaka kobila, koja 
može da ponese veliki teret na svojim leđima." 

Inače, Vida Gavrančić je bila dobar knjigovođa, ali 
ona nije mogla pre inventara da sagleda sve ove tokove 
sredstava i njihove pojavne oblike i transformacije. 

Savetovanje knjigovođa u Osijeku. Obično bi 
krajem godine Društvo knjigovođa organizovalo 
savetovanja u cilju upoznavanja poslenika knjigovodstva o 
promeni propisa tokom godine i potrebi njihove primene 
prilikom sastavljanja bilansa stanja i bilansa uspeha u 
društvenim preduzećima. 



17 PIK - Klanica stoke u Kikindi. 

Takvo jedno savetovanje organizovano je u 
Osijeku. Direktor Adamović dao je nalog da označenom 
savetovanju prisustvuje i Vida Gavrančić, kao predstavnik 
Kombinata ,,Banat“. Planirano je da savetovanje traje tri 
dana (četvrtak - subota). Vida je imala na raspolaganju 
kola (Fijat 750), koja je vozio novi vozač - nećak Paška 
Romca. 18 Novi vozač je uspešno dovezao Vidu u Osijek. 
Vozači su saznali, da će posle završenog savetovanja biti 
priređena večera za sve učesnike savetovanja uključujući i 
vozače. Međutim, Vidi se nije ostajalo na večeri i 
produžavanju boravka u Osijeku još jednu noć. Ona je 
odlučila, da posle završenog savetovanja odmah krenu 
kući u Kikindu. Vozač - nećak nije bio oduševljen njenom 
odlukom, ali nije se imalo kud. Krenuli su natrag i oko 20 
sati uveče stigli u Novi Sad. Tu su imali problem do izađu 
iz grada preko starog Kaćkog mosta. Nekoliko puta su 
kružili gradom i uvek se vraćali nekako u centar grada. 
Najzad, neko im je pomogao da nađu Kaćki most i oni su 
nastavili put. Međutim, kad su prošli Perlez, trebalo je da 
se uključe na put: Beograd - Zrenjanin - Kikinda, kako 
priča nećak: „Vida je malo dremnula a ja mislim, da li sada 
da krenem levo ili desno? Ja odlučim, da krenem desno. 
Vozim ja, vozim, vozim kad smo došli do Čente vidi se 
predamnom neki osvetljeni grad. To nije ni Zrenjanin, ni 
Kikinda. Šta ću sad? Ja dam anšlag, da okrenem kola ..." U 
tome se Vida trgne iz dremeža i upita: „Gde smo“? 
Odgovorio sam: „Pod Beogradom ..." Bilo je 2 sata po 
ponoći." U Kikindu smo stigli kad je svitalo. 

Gradnja putne mreže. Poljoprivredni kombinat 
,,Banat“ je koristio u internom saobraćaju letnje puteve. 
Tokom jeseni ovi putevi su održavani naoravanjem i 
ravnanjem s proleća. Drugih puteva, ako izuzmemo oko 2 



18 Paško Romac (1915-1985), narodni heroj, robijao je u Skoplju, 
Nišu i Sremskoj Mitrovici (1933-1941), poratni funkcioner u 
Vojvodini, obratio se direktoru Adamoviću s predlogom, da ovaj 
zaposli njegovog nećaka kao vozača. Nije završio škole, ali dobar 
je dečak. 

km tucanika, kojim su Prva i Druga uprava bile povezane 
putem Bašaid - Kikinda, nije biio. Takvo stanje je tokom 
leta bilo podnošljivo. Međutim, nastankom kišnih dana, s 
jeseni i tokom zime, kada se putevi beskarbonatne ritske 
crnice raskvase, među upravama veza je mogla biti 
uspostavljena samo primenom jahaćih konja, jer su se i 
traktori (sem guseničara) zaglavljivali u raskvašenom 
zemljištu. 

Označeno stanje uslovljavalo je izgradnju stabilne 
putne mreže. Pažnja je posvećena izgrađnji kičmenog puta 
od Banatske Topole prema Kikindi, tzv. Crvenačkog puta. 
Bočnim vezama ovaj put je predstavljao mrežu puteva 
kojom je ostvarivana dostupnost pojedinim upravama. 

Širina puteva je iznosila, koliko se sećam oko 3 m, 
s napomenom, da je na određenim mestima predviđano 
njegovo proširenje, kako bi se na tim mestima transportna 
sredstva mogla mimoići. Put je ograničen betonskim 
ivicama sa obe strane. Sredina (posteljica) puta je 
nasipana tucanikom preuzetim sa železničkih pruga koje 
su u to vreme ukinute kao nepotrebne. Ovaj tucanik je 
dovožen kamionima iz okoline Banatskog Aranđelova. 
Posle nabijanja teškim valjcima i zasipanja peskom, 
predstavljao je osnovu za polaganje kocke dopremljene iz 
rudnika Venčac, kojom je put bio popločavan kao 
završnim slojem. 

Izgradnjom puta rukovodio je, kao i ostalim 
građevinskom radovima, Drago Ministar. 

Direktor Milan Adamović, da bi dokazao svoj 
značaj u rukovođenju, posebno u izgradnji pomenute 
aktuelne saobračajnice na ,,Banatu“, koristio je godišnji 
odmor istovremeno sa odobrenim godišnjim odmorom 
Drage Ministra. Ministra je zamenjivao njegov brat. 
Razumljivo, radovi na izgradnji puta su stali, jer brat 
Drage Ministra („Mladi Ministar") nije imao ni potrebnih 
ovlaščenja a ni autoriteta za funkciju koja mu je bila 
poverena. 

Dan isplate ličnih dohodaka i pismenost 
direktora. Dugogodišnje iskustvo Adamovića u 

rukovođenju preduzećem dovelo ga je do saznanja, da 
zaposleno osoblje - radnici u momentu isplate, odnosno 
prijema svojih ličnih prinadležnosti, ukoliko njima nisu 
zadovoljni (obračunom, odnosno isplaćenim iznosom), 
impulsivno reaguju i obraćaju se neposredno njemu - 
direktoru, da ih zaštiti u pretpostavljenoj nepravdi, 
odnosno da doprinese otklanjanju grešaka u obračunu 
njihove zarade u datom obračunskom periodu. Kasnije, 
kada se malo smire i razmisle o primenjenom postupku 
obračuna, ili kada se na njihov zahtev eventualna greška u 
obračunu ispravi, oni u preduzeću mirno nastave svoje 
aktivnosti. Znajući to, on (direktor) je u danu isplate ličnih 
primanja radnika obično planirao odlazak na službeni put, 
pa su nezadovoljni radnici načinom obračuna ličnih 
primanja, problem rešavali na nadležnim mestima 
(proverom evidencije o ostvarenim normiranim 
aktivnostima, o tačnosti primenjenog obračuna i sl.). Kada 
se vratio sa službenog puta najveći broj potencijalnih 
nezadovoljstava već je bivao rešen a on oslobođen da se sa 
njima - radnicima raspravlja o problemima na koje 
neposredno nije uticao. 

Često, kada se povede reč o Milanu Adamoviću 
dugogodišnjem direktoru Poljoprivrednog kombinata 
,,Banat“ u Kikindi, čiji je saradnik pisac ovih redova bio u 
razdoblju 1959 - 1961. godine, sagovornici gotovo nikad 
ne propuste priliku da istaknu, kako se priča, da je on bio 
nepismen. 




Pomenuti Adamovič je 
stalno u spoljnjem džepu svog 
teget sakoa umesto ukrasne 
maramice nosio zadenuto 
zeleno penkalo Pelikan, 
poigravajući se sa njim u toku 
razgovora sa prisutnima kao da 
nešto crtucka. 

Poljoprivredni 
kombinat ,,Banat“ je formiran 
kao republičko poljoprivredno 
dobro, koje je bilo pod 

nadleštvom Ministarstva poljoprivrede Narodne republike 
Srbije u Beogradu. Prema tome, republičko Ministarstvo 
poljoprivrede bilo mu je AOR, što je značilo: 
administrativno operativni rukovodilac. Dobro je od 
pomenutog ministarstva dobijalo odgovarajuće naloge 
prilikom planiranja i njemu podnosilo izveštaje o 
ostvarenim rezultatima u realizaciji plana i proizvodnje. U 
vezi sa tim Adamović se ponekad prisećao i naglašavao, 
da je dobro da čovek određene stvari (zadatke) zapiše, ali 
dok piše potrebno je i da razmišlja i pamti smisao 
zapisanog a ne samo da mehanički beleži. 

Kad je to govorio imao je u vidu jedan od 
sastanaka održanih u Ministarstvu poljoprivrede u 
Beogradu. Na sastanku je prisustvovao on lično a pored 
njega tu su bila i dva njegova bliska saradnika. 
Ministarstvo je sazvalo sastanak rukovodilaca svih 
republičkih poljoprivrednih dobara sa ciljem da izvrši 
analizu i upozna se sa stanjem i problemima ovih njemu 
područnih poljoprivrednih preduzeća, kako bi moglo da 
primeni odgovarajuće mere usmerene na poboljšanje 
očekivanih rezultata rada i proizvodnje. Problematika 
analize bila je svrstana u 24, odnosno 25 pitanja na koja je 
trebalo odgovoriti - nekad brojčano, nekad opisano a u 
određenim slučajevima kombinovano (opisno i brojčano). 

Posle povratka u preduzeće, kao prvo, postaviio 
se pitanje da se dobijeni zadaci jasno formulišu i da se vidi 
koje je izvore potrebno koristiti da bi odgovori bili 
verodostojni i upotrebljivi kako u Ministarstvu, tako i u 
samom preduzeću. Istovremeno, moralo se voditi računa 
da odgovori budu tačni i pouzdani ako ih kasnije bude 
proveravala Kontrolna komisija AOR-a. Išlo se od pitanja 
do pitanja i nekako došlo do broja šesnaest. Sedamnaesto i 
osamnaesto pitanje nije moglo biti odgonetnuto i 
formulisano za obradu, jer nije jasno zapisano, a ostala, 
dalje, jesu. 

Direktor Adamović je insistirao, da se na osnovu 
beležaka njihovi pisci prisete sadržaja odnosnih pitanja. 
Kada je, nekoliko puta bezuspešno ponovljeno njegovo 
nastojanje, da se ustanovi sadržaj dotičnih pitanja, on je 

trijumfalno saopštio njihov sadržaj s napomenom, da, eto, 
on nije beležio postavljena pitanja AOR-a, već je samo 
pažljivo slušao i razmišljao o njima, kako kasnije 
pripremiti na njih odgovore, dok su njegovi saradnici 
nastojali da postavljene zadatke pribeleže ne razmišljajući 
o njihovom sadržaju i, stoga, nisu ni mogli da ih se prisete. 
Očigledno je, da pismenost, kao pojam, ima relativno 
značenje. 



Jugoslovenski konkurs za jednogodišnju 
specijalizaciju. Poljoprivredni fakultet Beogradskog 
univerziteta raspisao je 1960. godine jugoslovenski 
konkurs za jednogodišnju specijalizaciju 15 kandidata iz 
oblasti analize i planiranja u poljoprivrednim 
preduzećima. Kao rukovodilac specijalizacije bio je 
označen Prof. dr Stanko Mirić 19 . 

Nije mi poznato kako je direktor Adamović 
doznao za tu specijalizaciju ali je važno, da me je jednog 
dana pitao da li bi mene mogla interesovati takva 
specijalizacija. Odgovorio sam potvrdno s napomenom, da 
se radi o ograničenom broju slušalaca i nepoznatim 
uslovima koji se postavljaju pred potencijalne kandidate, 
pa nije izvesno da li bih ja mogao ispunjavati te uslove. 

Direktor je bio uporan. Predložio je, da zajedno 
otputujemo u Zemun i da se tamo na licu mesta 
informišemo o detaljima konkursa. 

Dogovoreno - učinjeno. Otišli smo skupa u 
Zemun i potražili Prof. Stanka Mirića. Nije bio u kabinetu, 
bio je na času, pa smo izvesno vreme sačekali da dođe sa 
časa. Došao je. Uveo nas je u svoj kabinet. Predstavio sam 



Mirić dr Stanko, rođen 1912 u Prizrenu. Studije na 
Poljoprivrednom fakultetu u Beogradu - Zernunu završio je 1935. 
Na istom fakultetu stekao je 1955. doktorat. Godine 1937. izabran 
za asistenta, 1946. za predavača, 1950. za docenta, 1955. za 
vanrednog a 1960. za redovnog profesora. Funkciju dekana 
Fakulteta obavljao 1958-1960. godine. Odlikovan je Ordenom 
rada sa crvenom zastavom. Izabran je za počasnog člana SIT 
Srbije i SPIT Jugoslavije. Penzionisan je 1976. godine. 

mu Adamovića kao direktora PK ,,Banat“, Kikinda i 
objasnio mu razlog naše posete u vezi sa konkursom, 
naglašavajući činjenicu da nas interesuje, da li bih ja 
mogao biti primljen, odnosno da li on smatra da kandidat 
kao ja ispunjava konkursom predviđene uslove. Odgovorio 
je mirićevski: „Ра, kolega Jan, ako ih Vi ne ispunjavate, ko 
bi ih onda ispunjavao ...?“ 

Odgovorom Prof. Mirića prisutan direktor PK 
,,Banat“ - Adamović bio je zadovoljan, što saradnik 
preduzeća na čijem je on čelu, ispunjava tražene uslove 
konkursa, tj. pripada broju 15 jugoslovenskih kandidata. 
Sve je kasnije učinjeno da se prijavim na označeni 
konkurs. 

Konkurisao sam. U okviru specijalizacije bila je 
obaveza kandidata da polože određene ispite prema planu 
i programu nastave, kao i da za potrebe preduzeća iz 
kojega potiču sastave analizu poslovanja, i projekat 
razvoja za narednih pet godina. Položio sam sve 
predviđene ispite a pored toga sastavio sam: 1. Analizu 
privredne delatnosti Poljoprivrednog kombinata ,,Banat“ u 
Kikindi u periodu od 1957. do 1959. godine i 2. Plan organizacije 
gazdinstva - Poljoprivrednog kombinata ,,Banat“ u Kikindi u 
periodu od 1961-1965. godine. 

Oba zadatka sam uspešno odbranio pred 
odgovarajučom komisijom profesora. Kopije radova 
predao sam, posle odbrane, direktoru Adamoviću. On ih je 
deponovao u sef koji je stajao u jednom uglu njegove 
kancelarije. 

Mlekara, njen kapacitet, kabasta stočna hrana. 

Nekako posle završetka moje specijalizacije ,,Banat“ je 
pokrenuo pitanje izgradnje Mlekare. Kapacitet Mlekare 
bio je prvo projektovan na 40.000 litara mleka, ali je 
kasnije projektovani kapacitet povećan na 100.000 litara. 
Njen lokalitet bio je utvrđen tako da se ona nalazila na 
sredokraći između treće, četvrte, pete i šeste uprave. Tom 
prilikom ,,Banat“ je posetio visoki državni službenik Inž. 
Milun Ivanovič (diplomirao 1934/35) imenovan od strane 
Poljoprivredne banke u Beogradu sa zadatkom da oceni 

opravdanost projektovane investicije. Direktor Adamović 
je u mom prisustvu tokom razgovora upoznao Inž. M. 
Ivanovića sa mojim radovima urađenim u toku 
specijalizacije u kojima je u Planu organizacije bila 
projektovana i označena Mlekara. Predlog ,,Banata“ je M. 
Ivanović pozitivno ocenio. 

Promena projektovanog kapaciteta Mlekare PK 
,,Banat“ bila je uslovljena porastom broja krava muzara, 
odnosno promenom količine proizvedenog mleka 
označenom jasnom tendencijom rasta. Istovremeno 
promena broja krava muzara pretpostavljala je povećani 
obim raspoložive posebno kabaste stočne hrane. Porast 
obima proizvedene kabaste stočne hrane mogao je biti 
ostvaren (l) promenom strukture setve neposrednim 
angažovanjem učešća novih setvenih površina ili (2) 
posredno, setvom šećerne repe čime bi se ostvarila 
proizvodnja određene količine sirovih rezanaca šećerne 
repe namenjena pretežno ishrani preživara - krava 
muzara. 

Gajenje šećerne repe predstavljalo je za ,,Banat“ 
novu liniju proizvodnje koju je trebalo usaglasiti sa 
Šećeranom u Zrenjaninu. Konstatovano usaglašavanje 
ostvareno je dogovorom sa dugogodišnjim direktorom 
Šećerane Acom Stefanovićem, s jedne, i direktorom 
„Banata" Milanom Adamovićem, s druge strane. Dogovoru 
je, uz direktora Adamovića, prisustvovao i pisac ovih 
redova. Prema tom dogovoru PK ,,Banat“ bi proizveden 
koren šećerne repe sopstvenim prevoznim sredstvima 
dopremao i isporučivao na prizmu u krugu Šećerane a, 
istovremeno, preuzimao izlužene rezance šećerne repe i 
transportovao ih kao stočnu hranu na mesto kasnijeg 
koriščenja na PK ,,Banat“. Ostvarenim dogovorom PK 
,,Banat“ je obezbedio pouzdan izvor određene količine 
kabaste stočne hrane za ishranu preživara uz racionalno 
koriščenje vlastitih setvenih površina i transportnih 
sredstava. 

Objekat namenjen preradi mleka izgrađen je 
posle mog odlaska. Konstatacija se odnosi i na pribavljanje 
neophodne opreme za preradu mleka u finalne proizvode. 

Uprava Kombinata (čitaj: direktor Adamović) pianirala je 
da se proizvedeno mleko sa sopstvenih uprava koristi za 
proizvodnju sira tipa gauda. 

Donoseći odluku o puštanju u pogon ovog objekta 
pred Upravu Kombinata postavilo se nekoliko otvorenih 
pitanja. Inženjerka Sofija Miković nije bila raspoložena da 
se prihvati ove proizvodnje, jer, kako je ona smatrala, za 
nju nije bila osposobljena iako je provela u Holandiji na 
specijalizaciji iz područja prerade mleka pola godine. U 
našoj zemlji nije bilo stručnjaka koji su poznavali 
proizvodnju ovog tipa sira. Slati nekog sada na 
specijalizaciju u Holandiju bilo je gubitak vremena. Jedino 
realno rešenje bilo je, da se dovede stručno lice iz 
Holandije, koje bi moglo pokrenuti i ostvariti 
pretpostavljenu proizvodnju. Pronađen je i iz Holandije na 
,,Banat“ doveden majstor - sirar koji je bio voljan da se 
prihvati i garantuje uspeh u ovoj proizvodnji. 
Imenovanom i njegovoj porodici je u Kikindi ponuđen i 
obezbeđen odgovarajući stan i prinadležnosti koje su bile 
ekvivalentne njegovim primanjima u matičnoj zemlji. U 
poređenju sa tadašnjim inženjerskim primanjima 
ostvarivanim na ,,Banatu“, ova su bila znatno (nekoliko 
puta) viša. Ova činjenica izazvala je reakciju „Banatovih" 
inženjera, koji su zahtevali da i oni imaju pravo na 
ostvarivanje takvih ličnih dohodaka koje ostvaruje 
holandski majstor u Mlekari. Uprava ,,Banata“, odnosno 
direktor Adamović, braneći se od pomenutih zahteva, 
ponudio je svakom ,,Banatovom“ radniku (inženjeru), koji 
se prihvati proizvodnje u Mlekari, identična lična 
primanja kao i primanja holandskog majstora. Niko se nije 
javio. Da izdaci holandskom majstoru ne bi bili uzaludni, 
Uprava ,,Banata“ imenovala je petoro diplomiranih 
inženjera agronomije sa zadatkom da prate i posmatraju 
njegov rad i da usput, u našim uslovima, savladaju preradu 
mleka i proizvodnju gauda sira, računajući da je to, ipak, 
manji izdatak preduzeća nego da se oni pojedinačno 
upućuju u inostranstvo (Holandiju) na specijalizaciju. 

Proizvodnja sira tipa gauda je uspela. ,,Banat“ je 
rezultat ove proizvodnje izložio na Poljoprivrednom 

sajmu u Novom Sadu. Direktor Adamović je bio uvređen i 
razočaran što ,,Banatova“ gauda nije bila nagrađena i što 
je komisija za ocenu mlečnih proizvoda, na čelu sa Prof. 
dr Ivicom Vujičićem 20 , dala prednost kačkavalju umesto 
ovom kvalitetnom siru. Kasnije je, ipak, sve došlo na 
svoje. 



Brana na Tisi i Milun Ivanović. Pišem ove redove 
da bih istakao, da je mnogo kasnije, kada sam već bio 
nastavnik na Poljoprivrednom fakultetu u Novom Sadu, 
preduzeće Kanal Dunav-Tisa-Dunav na čelu sa direktorom 
Inž. Vojislavom Vojom Bulatovićem (diplomirao 1951/52) 
planiralo da između dva Bečeja gradi Branu na Tisi. Ocenu 
opravdanosti ove investicije Bankaje poverila Inž. Milunu 
Ivanoviću. Pregovori su trajali nekoliko dana. U toku 
pregovora o ovoj investiciji V. Bulatović je predložio da M. 
Ivanovića na večeri u nootvorenom alaskom restoranu 
prati njegov bliski saradnik Mr. ekonomije Svetislav Sveta 
Subotički. Počela je večera. Sve je teklo kako treba, pričao 
mi je kasnije Subotički, dok se nije na televiziji pojavila i 
zapevala Olivera Katarina. U toku pesme i kasnije 
Subotički je insistirao da je Olivera Katarina divna 
Ciganka, da se to jasno vidi iz njene pesme i njenih 
pokreta. Međutim M. Ivanovič mu je oponirao govoreći da 
se ne radi Ciganki. Kad je Subotički ostao uporan u 
tvrđenju da je u pitanju prava Cigančica, M. Ivanović je 
rekao: „Druže Subotički, nemojte insistirati na tome da je 
Olivera Katarina Ciganka, znate, ona je moja nećakinja!" 
Tu je Subotičkom presela i večera i Brana na Tisi, jer je bio 
ubeđen da je upropastio stvar. Ipak, sve se dobro završilo. 

Silos sokama i dehidrator na Drugoj upravi PK 
,,Banat“. Te, 1961. godine, uprava Poljoprivrednog 



Vujičić dr Ivica roden 1931. u mestu Crkvena - Teslić. 
Poljoprivredni fakultet je završio u Beogradu - Zemun 1956, gde 
je i doktorirao 1960. Na Poijoprivrednom fakultetu u Novorn 
Sadu biran je za asistenta 1956, za docenta 1960, za vanrednog 
1968. i redovnog profesora 1975. godine. 

kombinata ,,Banat“ ц Kikindi bila je u situaciji da se odluči 
o investiranju značajnih sredstava namenjenih 
osposobljavanju svoje Druge uprave kao tovilišta stoke, 
čime su se imali u vidu osim obora za tov junadi (i 
izlučenih krava) i tov svinja - bekon (i izlučenih krmača), 
objekti za skladištenje, kao i za pripremu i preradu 
komponenata hrane namenjenih ishrani i tovu stoke. U 
njih treba ubrojati moderni silos sokamu i dehidrator - 
sušaru namenjenu proizvodnji lucerkinog brašna kao 
važne komponente stočne hrane. 

Sa Agrovojvodinom u Novom Sadu vođeni su 
pregovori o nabavci i uvozu holandskog dehidratora tipa 
W. 21 van der Brock. Kontakti o ovom pitanju obavljani su 
sa pomoćnikom generalnog direktora Agrovojvodine 
Pavlom - Pajom Crnojačkim. Kao rezultat spomenutih 
dogovora na proletnji Novosadski sajam je dopremljen i 
izložen dehidrator za koji je PK ,,Banat“, Kikinda bio 
zainteresovan. 0 dopremljenom i izloženom đehidratoru 
je rukovodstvo preduzeča bilo blagovremeno obavešteno. 
Na sajam je išao direktor „Banata" Milan Adamović a u 
njegovoj pratnji bio je i pisac ovih redova. Pavle Crnojački 
nas je ljubazno primio i upoznao sa starijim gospodinom 
predstavivši ga kao vlasnika holandske firme, koja se bavi 
proizvodnjom dehidratora. Pomenuti gospodin W. van der 
Brock upoznao nas je sa osnovnim karakteristika 
izloženog dehidratora za sušenje lucerke i proizvodnju 
lucerkinog brašna. Tokom razgovora postavilo se pitanje 
kapaciteta izložene sušare. Naime, proizvođač nas je 
obavestio da je kapacitet izloženog eksponata projektovan 
za 10 tona brašna lucerke. ,,Banat“ je bio zainteresovan za 
dehidrataciju trostruko većeg kapaciteta. Vlasnik firme 
nas je obavestio, da se taj kapacitet može ostvariti 
kombinovanjem baterije od dva postrojenja kapaciteta po 
15 tona i da u tom pogledu nema problema. Komunikacija 
sa proizvođačem dehidratora ostvarivana je neposredno 
na nemačkom jeziku sa predstavnicima ,,Banata“ bez 



Pretpostavka je da W. znači Wiliams, što nije provereno. 

prevodioca i bez prisustva predstavnika Agrovojvodine 
(Crnojačkog). 

Saznanje o kapacitetu izloženog dehidratora 
uticalo je na odluku direktora ,,Banata“ da obavesti 
predstavnika Agrovojvodine u licu Pavla Crnojačkog, da 
nas izloženi eksponat dehidratora kapaciteta 10 tona ne 
interesuje, da ,,Banat“ želi da mu se uveze dehidrator 
kapaciteta 30 tona. U tom momentu, ne očekujući 
navedenu odluku PK ,,Banata“, bio je iznenađen i malo je 
nedostajalo da se Crnojački ne onesvesti. Prebledeo je i 
samo postavio pitanje: „Ра, šta ću ja, sada, sa ovim 
izloženim na sajmu?“ Rešenje se, ipak, našlo. Preuzeo ga je 
PIK ,,Tamiš“ u Pančevu. Direktor PIK-a Moša Grujić ga je 
instalirao na ,,starom“ Tamišu, a na ,,Banat“ je kasnije 
dopremljena i na Drugoj upravi instalirana baterija dva 
dehidratora po 15 tona svaki, ukupnog kapaciteta 30 tona. 

Združena setva. Tokom 1959. godine Borislav 
Kostić i Ante Golušić objavili su rad pod naslovom 
Združena setva pšenice i kukuruza. Beograd : Zadružna 
knjiga. Te godine javlja se Branko Sečen objavivši rad pod 
naslovom: Združena setva: rezultati u 1959. godini i preporuke 
za setvu u 1960. Beograd : Jugoslovenski savetodavni centar 
za poljoprivredu i šumarstvo, 1960. Svetozar S. Popović 
objavljuje rad: Žetva pšenice združene s kukuruzom. Beograd : 
Jugoslovenski savetodavni centar za poljoprivredu i 
šumarstvo, 1960. 

Ivan, poznatiji kao Ćiro Buković, 22 političar i 
privredni pisac, predsednik Privredne komore Hrvatske, 
izašao je 1961. godine sa tezom, da se obim proizvodnje u 
poljoprivredi zemlje može značajno povećati primenom 
tzv. „združene setve“. Uz očiglednu opšte društvenu 
podršku, organizovani su masovni skupovi 

poljoprivrednih stručnjaka na kojima je Ćiro Buković 
izlagao gledište u kojem je zastupao „združenu setvu“ u 



Rođen u mestu Podvinje kod Slavonskog Broda 8. avgusta 
1915, urnro u Zagrebu 1989. godine. 

poljoprivredi naglašavajući povećani prinos useva u 
rubnim redovima. 

Pisac ovih redova, koristeći svoje iskustvo u 
dugogodišnjem posmatranju rubnih redova iscepkanih 
njivica u Vojvodini, nije bio ubeđen u naglašavani značaj 
rubnih redova. Ipak, nerazvijenost biljaka u rubnim 
redovima useva mogla je biti pripisana činjenici, što su ovi 
bili sejani neposredno uz među dvaju suseda vlasnika 
njiva, kojoj je (međi) prilikom obrade i primene 
agrotehničkih mera nege useva poklanjana manja pažnja. 
S druge strane, uređivanjem zemljišnih poseda osnovanih 
krupnih poljoprivrednih dobara stvarane su parcele 
određene veličine. „Združena setva“ pretpostavljala je 
njihovo usitnjavanje u cilju nastajanja što većeg broja 
„rubnih redova“ od kojih se očekivalo „značajno" 
povećanje prinosa združenih useva. Primena „združene 
setve“ izazivala je tehničke probieme prilikom setve (strni 
ozimi usevi: prolećne okopavine), tokom nege i sređivanja 
useva, odnosno prilikom osnovne obrade parcele. Sve 
navedene primedbe tehničke prirode padale su u vodu 
pred pretpostavljenim povećanjem prinosa rubnih redova 
„združene setve“. 

Zanimljivo je konstatovati danas, posle gotovo 
više od pola veka, da je izlaganje Ćire Bukovića iako je bilo 
podvrgavano kritici posebno od profesora tada još mladog 
novoosnovanog Poljoprivrednog fakulteta u Novom Sadu 
nastojanjem da logikom činjenica ukažu na neodrživost 
njegovih tvrdnji; u osnovnom skupu, na kome sam i sam 
bio prisutan, činilo se da su argumenti Ćire Bukovića 
odobravani i prihvatani iz oportunizma i inata, kao da je u 
pitanju neki novi šlager a ne promena osnovnog načina 
proizvodnje na ovom području. Ubeđen sam, da je malo ko 
u sebi mislio, da predloge Ćire Bukovića dosledno 
sprovede u delo, iako je predložene promene vidno 
podržavao. Drugo je pitanje, da li je ta podrška bila svesna 
ili nesvesna. 

Kada se ti dani uporede sa danima „jogurt 
revolucije" krajem devete decenije dvadesetog veka, sve 
postaje jasnije. Poslužiću se primerom. Tih dana bio sam 

prisutan na jednoj porodičnoj svečanosti na kojoj se, posle 
zvaničnog dela u užem porodičnom krugu, povela 
rasprava o promenama za koje su se živo zalagali moji 
prisutni rođaci. Na pitanje: „Kažite mi o kakvim 
promenama vi govorite? Vi ste manje više svi sa 
završenim visokoškolskim obrazovanjem, zaposleni ste, 
ostvarujete pristojne lične dohotke, rešili ste svoja 
stambena pitanja, pa me interesuje šta očekujete od 
promena za koje se zalažete?" Ali oni (prisutni) nisu 
slušali moje pitanje, jer samjedino mogao čuti ponavljani 
refren: „Nije važno, hoćemo promene!" Kakve? „Nije 
važno, hoćemo promene!" 

Promene su, zbilja, i došle. One su, poput bujice 
na čiji tok nisu mogli uticati ni oni koji su je izazvali, imale 
za posledicu promenu vlasništva nad sredstvima za 
proizvodnju na društvenim firmama koje su 
privatizovane. Radna mesta pojedinaca proglašavana su 
viškom ili su njihovi nosioci premeštani na neadekvatne 
poslove i manje plaćene radne zadatke sa neredovnim ili 
nikakvim ličnim primanjima. Možda je to tako i moralo 
biti? Verovatno sistem nije bio dovoljno racionalan. 
Međutim, on je dugo vremena bio održiv, funkcionisao je. 
0 tome svedoči obim ostvarene proizvodnje koji je 
obeležen tendencijom rasta u poljoprivredi manje više sve 
do 1990. godine. Gde je ta proizvodnja danas gotovo dve 
decenije posle ostvarene privatizacije? 23 

Što se tiče združene setve, u razgovoru sa 
direktorom Adamovićem dogovoreno je, da se Radničkom 
savetu predloži da se „združena setva“ primeni na jednoj 
parceli pored ulaznog druma, da nas (,,Banat“) ne bi stavili 
na stub srama, što izbegavamo da primenimo „savremene 
napredne" agrotehničke mere u proizvodnji. Tako je i 
postupljeno. Međutim, tokom primene metoda „združene 
setve“ došle su do izražaja sve negativne pretpostavke a 



Vidi: Marko, J. i sar.: Dinamika bioenergetskog potencijala 
zemljišta Vojvodine. Beograd : Ekonomika poljoprivrede, br. 
1/2011 (58), s. 105-120. 

izostali očekivani efekti povećanja prinosa povećanjem 
broja „rubnih redova". 

Tri godine kasnije (1964), na Poljoprivrednom 
fakultetu u Novom Sadu Ivan Gerić (diplomirao u Zemunu 
1957/58) branio je doktorsku disertaciju pod naslovom: 
„Fotosintetička aktivnost kukuruza pri gajenju u združenom 
usevu“ 24 . U praksi metod združivanja useva nije uspeo i 
nije masovno prihvaćen, što je kasnije potvrđeno i 
naučnim ogledima, tako da je na „združenu setvu“ brzo 
stavljena tačka. 

Skolsko osposobljavanje sopstvenih kadrova. Na 
ovom mestu smatram svojom obavezom da istaknem 
brigu direktora Adamoviča o potrebi usavršavanja 
istaknutih radnika ,,Banata“ posebno na rukovodećim 
mestima. Naime, ,,Banat“ je oskudevao u rukovodećim 
inženjersko-tehničkim kadrovima na pojedinim 
upravama. Adamovič je u razgovoru naglašavao često: 
,,0vi ljudi su uglavnom bez škole. Izrasli su na ,,Banatu“, 
privrženi su mu i dobro obavljaju poverene im poslove, ali 
nemaju potrebno školsko obrazovanje. Ova sredina i ja 
lično ih dobro poznajem i poštujem njihov rad i zalaganje. 
Ali, kad ja odem, u nekoj novoj sistematizaciji preduzeća 
oni će se naći na cedilu, ostaće bez posla. Niko o njima 
neće biti obavezan da vodi računa. Zato ih treba na vreme 
poslati u škole. Tu je Srednja poljoprivredna škola u 
Futogu, Viša poljoprivredna u Šapcu, Poljoprivredni 
fakultet u Novom Sadu. Neka to završe i neka se i 
formalno osposobe za poslove koje svakođnevno 
obavljaju." On to nije samo govorio, već je nastojao da 
svoju nameru i realizuje. Nekoliko radnika PK ,,Banata“ 
upućeno je u Srednju poljoprivrednu školu u Futogu (Rade 
Butulija, Stojan Butulija, Zdravko Galić, Gojko Komnenović 
i Nikola Zec). Posle završene srednje škole Gojko 
Komnenović je nastavio studije na Višoj poljoprivrednoj 
školi u Šapcu i stekao zvanje inženjera poljoprivredne 



Mentor Miloje Sarić, članovi komisije: Lazar Stojković, Milan 
Canak i Adalbert Šenbom. 

mehanizacije, Stanimir Jovanović, upravnik Prve uprave, 
poljoprivredni tehničar, apsolvirao je na Poljoprivrednom 
fakultetu u Novom Sadu prvi stepen nastave i stekao 
zvanje inženjera a Zdravko Galić je posle završene srednje 
škole nastavio studije na Ekonomskom fakultetu u 
Subotici. Paralelno sa označenim aktivnostima na ,,Banat“ 
primljeni su u radni odnos početnica inž. Milanka 
Radojević (1961/62) i Savo Radivojša. 

Poslovne godine o kojima se ovde govori nisu bile 
za poljoprivredu ekonomski povoljne. Mnoga vojvođanska 
poljoprivredna dobra ostvarivala su gubitke iako su, po 
mom mišljenju, na njihovom čelu bili dobri stručnjaci - 
agronomi, koje sam kao studente, moje kolege, lično 
poznavao i cenio. Smatrao sam da je to šansa, da oni budu 
angažovani na Poljoprivrednom kombinatu ,,Banat“, kome 
su nedostajali. Direktor Adamović nije tako mislio. 
Smatrao je, da na Poljoprivredni kombinat ,,Banat“ treba 
da dođu inženjeri i tehničari neposređno iz škole i da u 
novom preduzeču primene znanja stečena u školi. Nisu 
isključene greške i propusti mladih ljudi. One im se mogu 
dogoditi jednom ili dva puta ali će to doprineti vlastitom 
iskustvu ovih stručnjaka koje se kasnije neće ponavljati. 
Na ,,Banat“ ne treba dovoditi agronome i tehničare sa 
iskustvom stečenim u nekim drugim poljoprivrednim 
organizacijama, jer če oni težiti da u novom preduzeću 
nakaleme - primene iskustva koja ,,Banatu“ ne 
odgovaraju. Ipak je u jednom siučaju odustao od svoga 
načela. U Novom Kneževcu radio je moj kolega Živko 
Marinković. Preduzeće nije uspešno poslovalo. Smatrao 
sam, da za neuspeh poslovanja nije odgovoran jedino taj 
moj kolega i, stoga, sam predlagao da ga dovedemo na 
,,Banat“. Adamović je pristao. Goja (Gojko Komnenović) se 
seća kako je direktora Adamovića i mene odvezao u Novi 
Kneževac a zatim je Živko Marinković doveden na 
,,Banat“. Uveren sam, da u svom predlogu nisam pogrešio, 
iako priznajem da je direktor Adamović bio u pravu. 

Konkurs Poljoprivrednog fakulteta u Novom 
Sadu. Tokom leta, te 1961. godine, posetio me je Sava 

Filipović, rodom iz Crepaje, s namerom, da me u svojstvu 
člana Saveta Poljoprivrednog fakulteta u Novom Sadu, 
lično upozna, pošto je na jednoj od sednica Saveta 
spomenuto moje ime kao potencijalnog nastavnika na 
tada tek novoosnovanom Poljoprivrednom fakultetu u 
Novom Sadu. Kasnije me je posetio i Prof. dr Petar 
Drezgić 25 i obavestio da Fakultet u Novom Sadu raspisuje 
konkurs za popunu određenih nastavničkih mesta, kao i 
da u Zemunu mene spominju kao lice sa kojim treba 
računati. 

Posetu Prof. dr Petra Drezgića nisam mogao a 
nisam imao ni razloga da zatajim. 0 njoj sam đetaljno 
obavestio direktora Adamovića, da bih se sa njim i 
posavetovao o tome šta da uradim. Naime, nisam želeo da 
se kasnije u preduzeću ocenjuje kako sam ovdašnji 
trogodišnji boravak (uz jednu godinu specijalizacije) 
iskoristio kao odskočnu dasku za dalje napredovanje i 
vlastitu karijeru. 

Direktor Adamović je bio odlučan: „Znam ja, da 
tebe planiraju i zovu na Fakultet. Ti se prijavi. Moje je da 
Radničkom savetu ,,Banat-a“ objasnim da ,,Banat“ treba da 
bude ponosan i da treba da mu čini čast što ima takve 
stručnjake koji su dorasli da budu nastavnici na Fakultetu 
i da uče studente. A tebe obavezujem, kada tamo budeš 
upoznao studente završnih godina, da odabereš desetak 
dobrih studenata koje će ,,Banat“ stipendirati i kada 
diplomiraju da kao mladi inženjeri dođu u ovo preduzeće i 
doprinesu njegovom razvoju i unapređenju." 

Od ovog, citiranog razgovora sa tadašnjim 
direktorom Adamovićem, proteklo je gotovo pola veka. 
Sećam se, da sam krajem školske 1961/62. godine na 
Katedri za ekonomiku poljoprivrede okupio desetak 



25 Drezgić, dr Petar (1914-1980), akademik, redovni 
profesor, rođen uJameni, dekan Poljoprivrednog fakulteta 
u Novom Sadu, rektor Novosadskog univerziteta, član 
VANU. Dobitnik nagrade AVNOJ-a. Njegovo ime nosi 
Poljoprivredni institut Dr Petar Drezgić, Sremska 
Mitrovica. 

studenata. 0 tome sam obavestio upravu PK ,,Banat“ u 
Kikindi. Posetili su ,,Banat“, sa njima je razgovarao Todor 
- Toša Injac i sekretar Oto Moldvai. Ja se, danas, njihovih 
imena ne sećam. Jedan od stipendista, koji je prvi 
diplomirao, na ,,Banatu“ je proveo kao inženjer upravnik 
Druge, 26 odnosno Četvrte i Pete uprave približno četiri 
godine - Miloš Radović mi je pomogao da sastavim sledeći 
spisak stipendista po azbučnom redu: Đula Balaž, Miroslav 
Bošnjak, Senadin Grbović, Jovan Gužvica, Ilija Đurica, Zaim 
Tursić, Boža Nedić i Miloš Radović . 

Direktor Adamović energično je insistirao, da 
inženjersko-tehnički kadar u ovo preduzeće dolazi 
neposredno iz škole i da u radu primenjuje saznanja koja 
je tamo stekao. Nisu isključene greške i propusti mladih 
ljudi. One im se mogu dogoditi jednom ili dva puta ali će 
to doprineti vlastitom iskustvu ovih stručnjaka, koje se 
kasnije neće ponavljati. 

Na ovom mestu smatram svojom obavezom da 
navedem o Adamoviću i sledeće momente. Poljoprivredni 
kombinat ,,Banat“ u Kikindi nastao je eksproprijacijom 
određenih poseda Kikinđana. Adamović se upoznao sa 
ovim bivšim posednicima i u ,,Avali“ sretao sa razgovarao 
o potezima koje u proizvodnji ,,Banata“ čini, da bi od njih 
dobio ocenu tih zahvata. S druge strane, on je koristio 
svaku priliku da na ,,Banat“ dovede poznate 
poljoprivredne stručnjake i da se sa njima posavetuje. 
Spominjem inž. Jožefa Šomođija iz Sekretarijata za 
poljoprivredu IV APV i Ratka Kostovića iz Privredne 
komore Vojvodine. Obojica su u Vojvodinu došla sa 
Poljoprivrednog dobra ,,Belje“ u Belom Manastiru. Ovamo 
treba ubrojati i bankare inž. Vasu Miloševa (1936/37) i inž. 
Ristića - čika Rileta, kao i Prof. dr Ladislava Končara, sa 
Poljoprivrednog fakulteta u Novom Sadu i druge. 

Pisac ovih redova napustio je PK ,,Banat“ 
sporazumno 31. januara 1961. godine. 



Љ posle odsluženja obaveznog vojnog roka 

37 




38 




Registar imena 
Ač, Ištvan, 7 

Adamović, Milan, 1, 4, 5, 
6, 7, 8, 14, 20, 21, 22, 
23, 24, 25, 26, 27, 28, 
29, 30, 33, 34, 35, 36 

Balaž, Đula, 37 
Batinica, ilija, 14 
Bogner, Ankica, 11, 13 
Boškov, Lazar, 10 
Bošnjak, Miroslav, 37 
Božinović, Neda, 6 
Brock, van der W„ 30 
Budovalčev, Arsa, 3 
Buković, Ivan - Ćiro, 31, 
32 

Bulatović, Vojislav, 29 
Butulija, Rade, 8, 34 
Butulija, Stojan, 34 

Crnojački, Pavle, 30, 31 
Čanak, Milan, 34 

Deak, 19 

Doronjski, Stevan, 4 
Drezgić, Petar, 36 
Dukić, Milan, 3 
Đurica, Ilija, 37 

Filipović, Sava, 36 

Galić, Zdravko, 34, 35 
Gavrančić, Vida, 11, 19, 
20 

Gerić, Ivan, 34 



Glušica, Laza, 7 
Golušić, Ante, 3 1 
Grbić, Svetko, 5 
Grbović, Senadin, 37 
Grujić, Moša, 31 
Gužvica, Jovan, 37 

Injac, Todor, 37 
Ivanović, Milun, 26, 29 

Jerković, Smilja, 18 
Jerković, Vukosav, 18 
Jovanović, Ljubinka, 1 1 
Jovanović, Spasoje, 3, 4 
Jovanović, Stanimir, 8, 
35 

Knežević, Đura - Grmeč, 
15 

Kočiš, Janoš, 1, 2 
Komnenović, Gojko, 7, 
34, 35 

Končar, Ladislav, 37 
Kostić, Borislav, 31 
Kostović, Ratko, 37 
Kovačević, Mihajlo, 1 1 
Kragulj, Aleksa, 11 
Krumenaker, Marija, 1 1 

Levai, Antun, 15 

Malešević, Dragan, 14 
Marinković, Živko, 35 
Miković, Sofija, 10, 28 
Milojević, Radovan, 14 
Milošev, Vasa, 37 



39 




Mirić, Stanko, 25 
Moldvai, Oto, 6, 1 1, 37 
Moldvai, Vera, 1 1 

Nedeljkov, Mileva, 2 
Nedić, Boža, 37 
Nemet, Imre, 8 
Normali, Momčilo, 9 

Olivera Katarina, 29 

Pandurov, Božidar, 9, 20 
Petkov, Borislav, 8 
Petrov, Milorad, 8 
Popović, S. Svetozar, 31 
Popović, Svetozar, 6, 1 1 
Poznatov, Sava, 19 
Putnik, Boža, 15 

Radivojša, Savo, 35 
Radojević, Milanka, 35 
Radović, Miloš, 37 
Radulović, Radoje, 18 
Rankov, Radujko, 2, 13 
Ranković, Miodrag, 9, 20 
Ristić, 37 
Romac, Paško, 21 

Sarić, Miloje, 34 



Sečen, Branko, 31 
Slani, Feodor, 15 
Smiljanić, Nenad, 3 
Stefanović, Aca, 27 
Stevanov, Drago, 14, 22 
Stojković, 12 
Stojković, Lazar, 34 
Stojković, Rade, 8 
Stojković, Radmila, 8 
Subotički, Svetislav, 29 
Suvačarev, Nikola, 12 
Suvačarev, Rade, 9, 1 1 
Šenborn, Adalbert, 34 
Šerbedžija, Spasoje, 8, 
18 

Šomođi, Jožef, 37 
Šoš, Boriška, 14 

Tešin, Drago, 10 
Todorović, Momčilo, 14 
Tursić, Zaim, 37 

Vlajnić, Mirjan, 12, 20 
Vujičić, Ivica, 29 
Vukadinović, Milomir, 
18 

Zdravković, Jelena, 9 
Zec, Nikola, 34 



40 




